Låarten sijte

Låarten sijte eller Luru reinbeitedistrikt er en sørsamisk sijte og et reinbeitedistrikt i og omkring Lurudalen i kommunene Snåsa, Grong og Lierne i Nord-Trøndelag.<ref>Aina Bye og Bengt Åke Jåma. Mijjieh låartesne = Landet går i arv : rein, folk og natur i Luru reinbeitedistrikt, Nord-Trøndelag. Eget forlag, 2011. ISBN 978-82-303-1909-3</ref> Distriktet avgrenses i nord av elva Sanddøla og i sør av riksgrensen mot Sverige. 

Sijten dekker et område på 2 729 km² og det er seks siidaandeler i sijten. Sør for distriktet ligger Skæhkeren sijte, i nord ligger Tjåehkeren sijte. Over grensen mot Sverige grenser distriktet til Njaarke sameby. Årsrytmen i beitemønsteret i området går sørøst-nordvest; med vår- og sommerbeiter nord for Lurudalen og høst- og vinterbeite i sørøstlige delen. Blåfjella-Skjækerfjella nasjonalpark ligger delvis innenfor reinbeitedistriktet.Konsekvenser for reindrift/samisk næring ved opprettelse av nye nasjonalparker m.v. Verdal-Snåsa-Lierne og Hartkjølen i Nord-Trøndelag . Rapport; Fylkesmannen i Nord-Trøndelag, miljøvernavdelingen. 1998

Både den sørsamiske navnet Låarte og det norske navnet Luru er det samme landskapsnavnet, som finnes i elva Luru, Lurudalen og Luruvatnet. Navnet skrives Låarte i nominativ, og med en tilføyd genitivs-n i sammenstillinger som Låarten sijte.

Den første navngitte samen som kan knyttes til området er Oluf Jonsson fra Hartchara fiellet'' (trolig Hartkjølen), som ifølge lensregnskap fra 1548 betalte to mårskinn og 51 gråskinn i skatt. Lappekommisjonen oppga at det i 1890 befant seg 23 svenske samer i Luru, med tilsammen 7 400 rein. Den første som bosatte seg her etter etableringen av reinbeitedistriktene i 1894 var Thorkel Jonassen. Malena Torkelsen, født Nursfjell (1871–1954) var en annen kjent reineier fra distriktet.

Referanser 

Snåsa
Grong
Lierne
Sørsamisk reindrift